Maryan Şved

Maryan Vasilyoviç Şved (; ) — İspaniya təmsilçilərindən olan Sevilya Atletiko klubunda yarımmüdafiənin sol cinahında çıxış edən peşəkar Ukrayna futbolçusu.

 Karyerası 

 Karpati Lvov 
Şved Lvov Oblastın Mikolaiv şəhərində anadan olmuşdur. Şved Karpati Lvov gənclər akademiyasının yetirməsidir. O, yeddi yaşında olarkən bu akademiyaya qəbul edilmişdir. Onun ilk məşqçisi Vasil Leskiv olmuşdur.

Şved Karpati klubu ilə debütünü 1 mart 2015-ci ildə Ukrayna Premyer Liqasında Metallurq Donetsk klubuna qarşı oyunda etmişdir. O, 90 dəqiqə meydanda mübarizə aparmışdır. Kiyevin Obolon Arenada keçirilən görüşdə Karpati rəqibi ilə 1–1 hesabı ilə bərabərə qalmışdır. O, ilk qollarını 26 aprel 2015-ci ildə Olimpik Donetsk klubuna qarşı oyunda vurmuş və komandası rəqibinə 4–1 hesabı ilə qalib gəlmişdir.

 Sevilya 
5 avqust 2015-ci ildə 18 yaşı olarkən Şved İspaniya təmsilçisi olan Sevilya klubu ilə beş illik müqavilə imzalamışdır. Amma Şved klubun reserv komandası olan Sevilya Atletiko klubuna göndərilmişdir. Şved həmyerlisi Yevgen Konoplyanka kluba gəldikdən sonra Əndəlus təmsilçisi olan Valensiya klubu ilə müqavilə imzalamaqdan imtina etmişdir.

Şved gənclər yığması ilə UEFA Gənclər Liqasında altı oyuna çıxmışdır. 30 sentyabr 2015-ci ildə Şved qrup mərhələsində Yuventus klubuna qarşı oyunda bir qolla yadda qalmışdır.

Şved Sevilya Atletiko klubu ilə debütünü 4 oktyabr 2015-ci ildə Marbella klubuna qarşı oyunda etmişdir. O, sona on bir dəqiqə qalmış Xose Amonu əvəz etmiş və komandası rəqib ilə 1–1 hesabı ilə bərabərə qalmışdır.

 Milli karyerası 
Şved Ukraynanın U-16 və U-19 millilərində çıxış etmişdir.

 Şəxsi həyatı 
Şved Vasil Şvedin böyük oğludur. Vasil Şved bir müddət Karpati klubunda hücumçu kimi çıxış etmişdir.

 İstinadlar 

 Xarici keçidlər 
 Statistics at FFU website (Ukr)
 Maryan Shved at Topforward



Şved
Şved
Kateqoriya:Ukraynanın kişi futbolçuları
Kateqoriya:Futbol vingerləri
Kateqoriya:Legioner Ukrayna futbolçuları
Kateqoriya:Belçika Birinci Diviziyası A oyunçuları
Kateqoriya:Şotlandiya Peşəkar Futbol Liqası oyunçuları
Kateqoriya:Şotlandiya Peşəkar Futbol Liqası oyunçuları
Kateqoriya:İspaniya ikinci B futbol divizionunun oyunçuları
Kateqoriya:Ukrayna Premyer Liqasının oyunçuları
Kateqoriya:Ukrayna milli futbol komandasının oyunçuları
Kateqoriya:Şaxtyor Donetsk FK oyunçuları
Kateqoriya:Karpati Lvov FK oyunçuları